# Forslag til ny forskrift om dykking fra skip og endringer i diverse forskrifter gitt med hjemmel i skipsarbeidsloven og skipssikkerhetsloven

§ 1. Formål

Formålet med forskriften er å

1. sikre et fullt forsvarlig arbeidsmiljø for skipsarbeidstakere som er involvert i dykkeoperasjoner og
2. sørge for at all yrkesdykking er underlagt et hensiktsmessig regelverk ved å harmonisere regelverket for yrkesdykking innen sjøfart med tilsvarende regler etter arbeidsmiljøloven.

§ 2. Saklig virkeområde

Forskriften gjelder sikkerhet og helse ved arbeid under vann eller økt omgivende trykk.

Forskriften gjelder for den som har sitt arbeid om bord i skip, og som er involvert i dykkeoperasjoner.

Forskriften gjelder ikke fritidsdykking.

§ 3. Geografisk virkeområde

Forskriften gjelder for

1. norske skip uansett hvor de befinner seg og
2. utenlandske skip i Norges territorialfarvann.

§ 4. Dykkeoperasjoner

Med dykkeoperasjoner menes alle prosedyrer i forbindelse med arbeid ved økt omgivende trykk under vann eller i trykkammer hvor dykkeren tilføres pustegass.

§ 5. Sikkerhet og helse ved arbeid under vann

Forskrift 6. desember 2011 nr. 1357 om utførelse av arbeid (forskrift om utførelse av arbeid) kapittel 26 om sikkerhet og helse ved arbeid under vann gjelder tilsvarende for dykkeoperasjoner fra skip.

For oppgaver som krever dykkerbevis, skal dykkerbeviset være utstedt i henhold til forskrift 6. desember 2011 nr. 1360 om administrative ordninger på arbeidsmiljølovens område kapittel 8.

§ 6. Kontroll, merking, fylling og krav til pusteluft

Rederiet skal påse at pusteluftutstyr som brukes til dykking oppfyller kravene i forskrift om utførelse av arbeid kapittel 25 om kontroll, merking og fylling av pusteluft til dykking.

Rederiet skal påse at pusteluften oppfyller kravene i forskrift 6. desember 2011 nr. 1358 om tiltaks- og grenseverdier § 5-5.

§ 7. Krav til arbeidstakere med yrkeskvalifikasjoner opparbeidet i utlandet

Forskrift 22. desember 2017 nr. 2384 om godkjenning av yrkeskvalifikasjoner gjelder tilsvarende for arbeidstakere på skip.

§ 8. Ikrafttredelse

Forskriften trer i kraft 1. august 2019.

§ 9. Endringer i andre forskrifter

Fra det tidspunkt forskriften trer i kraft, gjøres følgende endringer i andre forskrifter: